
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2012 M. VASARIO 15 D. SPRENDIMO NR. T-51 IR 2012 M. KOVO 29 D. SPRENDIMO NR. T-112 PRIEDŲ DALINIO PAKEITIMO

2012 m. birželio 28 d. Nr. T-262
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d., atsižvelgdama į Šakių „Žiburio“ gimnazijos 2012 m. gegužės 18 d. prašymą Nr. S-94 ir rajono mokyklų mokinių tėvų iniciatyvinės grupės 2012 m. birželio 14 d. prašymą, nusprendžia:

1. Pakeisti rajono savivaldybės tarybos 2012 m. vasario 15 d. sprendimo Nr. T-51 „Dėl ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo tvirtinimo“ priedo 16 punktą ir jį išdėstyti nauja redakcija:


„16. Kudirkos Naumiesčio Vinco Kudirkos gimnazijoje, esančioje pasienio ruože, I-IV gimnazinės klasės komplektuojamos, jei susidaro bent vienas šių klasių komplektas (15 mokinių). Šakių „Žiburio“ gimnazijoje komplektuojamos keturios pirmosios ir trys antrosios gimnazijos klasės, trečios ir ketvirtos klasės komplektuojamos pagal norinčių mokytis mokinių skaičių (laiduojant vidurinio mokymo prieinamumo užtikrinimą). Kitose rajono gimnazijose komplektuojamos ne daugiau nei dvi I-II gimnazinės klasės, trečios ir ketvirtos klasės komplektuojamos pagal norinčių mokytis mokinių skaičių (laiduojant vidurinio mokymo prieinamumo užtikrinimą).“

2. Iš dalies pakeisti rajono savivaldybės tarybos 2012 m. kovo 29 d. sprendimo Nr. T-112 „Dėl klasių komplektų ir priešmokyklinio ugdymo grupių skaičiaus nustatymo 2012/2013 mokslo metams“ priedą eilutėje „Šakių „Žiburio“ gimnazija“ vietoj skaičių „3 3 7 5 18“ įrašant skaičius „4 3 6 5 18“ ir leisti Šakių „Žiburio“ gimnazijoje 2012/2013 m.m. komplektuoti keturias I-ąsias klases. 

